Fyle, thirrje për dialog mes palëve
Komisioneri europian në Tiranë: Opozita të punojë brenda parlamentit. Qeveria t’i sigurojë të gjitha kushtet. Kryeministri Rama: Gatishmëri për bashkëpunim
Në Tiranë komisioneri për Zgjerimin Stefan Fule, bëri sot thirrje për dialog politik dhe kompromis mes shumicës dhe opozitës, e cila që prej muajit korrik vazhdon bojkotin e parlamentit. Zoti Fule tha se beteja politike jashtë parlamentit nuk është një mënyrë europiane, ndërsa nxiti qeverinë që t’i krijojë asaj të gjitha kushtet e nevojshme për të ushtruar veprimtarinë e vet në parlament. Këto komente zoti Fyle i bëri në përfundim të takimit të katërt të Dialogut të nivelit të lartë mes Shqipërisë dhe Komisionit europian. Nga ana e tij kryeministri Edi Rama tha se është i gatshëm që të diskutojë me opozitën për gjithshka që lidhet me rregullat e bashkëjetesës politike në parlament. Në vizitën e tij të tetë në Shqipëri por të fundit si Komisioner për Zgjerimin zoti Stefan Fyle duket se u angazhua sërish në rolin e një ndërmjetësi mes palëve politike në Shqipëri, për të cuar në zbutjen e tensioneve të forta të cilat në të kaluarën kanë penguar jo pak ecjen e vendit drejt Bashkimit europian. Përplasjet mes shumicës dhe opozitës, e cila ndodhet jashtë parlamentit kanë zënë sot një pjesë të mirë të diskutimeve edhe në tryezën e dialogut politik të nivelit të lartë, por ato kanë qenë në qendër edhe të bisedimeve që i paraprin takimit, mes të cilave dhe ai me kreun demokrat Lulzim Basha. Në një mesazh në Twitter, pak para tryezës së Dialogut, komisioneri Fyle shkroi se “në një demokraci të pjekur, debatet politike duhet të zhvillohen brenda institucioneve demokratike”. Ndërsa në konferencën e shtypit pas takimit zoti Fyle ishte më i drejtpërdrejtë: Më herët kryetari demokrat Basha, pas takimit me zotin Fyle bëri përgjegjëse shumicën për situatën tepër të rëndë politike sic e quajti ai: Nga ana e tij kryeministri Edi Rama ishte sot më konkret në qëndrimet e tij. Lidhur me incidentin që coi në largimin e opozitës nga parlamenti ai tha se shumica ishte distancuar qartë, parlamenti kishte marrë masat e tij dhe dy deputetët janë akuzuar dhe penalisht. Po ashtu, ai u shpreh se cdo kërkesë e opozitës për komisione hetimore do të pranohet, ndërsa shtoi se ishte i gatshëm të pranonte cdo propozim që do të conte në shtrëngimin e masave për të parandaluar hyrjen në parlament të njerëzve që në të kaluarën mund të kenë patur probleme me drejtësinë. Komisioneri Fyle ndërsa nënvizoi rëndësinë e dialogut politik ju drejtua me një thirrje të dyja palëve: Konflikti politik duket se la disi në hije priroritetet kyce që Shqipëria duhet të përmbushë, e për të cilat ajo pret një vlerësim të ri, javën e ardhshme, kur parashikohet të publikohet edhe progres Raporti i radhës nga ana e komisionit europian, vetëm disa muaj pasi vendit ju dha statusi kandidat.